আমার মন্তব্য : ২০০৮-এর ডিসেম্বরের নির্বাচনের আট-দশ সপ্তাহ আগে যুক্ত ফ্রন্ট নামক একটি জোট হয়েছিল। ওই যুক্ত ফ্রন্ট, নির্বাচনের পরে আনুষ্ঠানিকভাবে বিলুপ্ত না হলেও, প্রায় নিষ্ক্রিয় হয়ে পড়ে। আগামী নির্বাচন এগিয়ে এলে, রাজনৈতিক দলগুলোর মধ্যে মেরুকরণ হওয়াটাই স্বাভাবিক। (বারো) ২ জুন ২০১৮। যুগান্তর। ‘বিএনপির সঙ্গে এখনই আলোচনা চায় : শরিক দলের দাবি ১৭৫ আসন’। এখানে আমার মন্তব্য এতটুকুই যে, চাওয়া এবং পাওয়ার মধ্যে পার্থক্য থাকবে; কিন্তু ফয়সালাটি যেন সম্মানজনক হয় এটা গুরুত্বপূর্ণ। (তেরো) ৩ জুন ২০১৮। যুগান্তর। ‘জোটের আসন বণ্টন : সময় চায় আওয়ামী লীগ’। আমার মন্তব্য : তিন লাইন আগে যে মন্তব্য করেছি, সেটা এখানেও প্রযোজ্য। (চৌদ্দ) ৫ জুলাই ২০১৮। বাংলাদেশ প্রতিদিন। ‘তারেকের টেবিলে বিএনপির ৩০০ আসনের প্রার্থী তালিকা।’